Osmiini

Afroheriades
 Ashmeadiella
 Atoposmia
 Chelostoma
 Haetosmia
 Heriades
 Hofferia
 Hoplitis
 Hoplosmia
 Noteriades
 Ochreriades
 Osmia
 Othinosmia
 Protosmia
 Pseudoheriades
 Stenoheriades
 Stenosmia
 Wainia
 Xeroheriades 

Murerbier (Osmiini) er en gruppe solitære bier som tilhører gruppen buksamlerbier (Megachilinae). Det er beskrevet noe over 1000 arter.

Utseende 
Små til middelsstore, forholdsvis slanke, mørkfargede bier, ofte med nokså lange, oppstående, gjerne gulaktige hår. De er slankere bygd enn de fleste andre buksamlerbier. Forvingene har to submarginalceller. Chelostoma-artene er svært slanke, svarte, nærmest maurlignende bier.

Levevis 
Murerbiene har fått sitt norske navn fordi de ofte bruker en mørtel av jord eller opptygde plantedeler når de bygger reirene sine. Reirene kan ligge i alle slags mer eller mindre naturlige hulrom, for eksempel under steiner, billeganger i treverk, i husmurer. Det er funnet slike reir i nøkkelhull i hus. Tre av de norske artene bruker tomme sneglehus, arten Osmia spinulosa er nokså vanlig langs strender på det sørlige Østlandet der den lager sine reir i tomme hus av strandsnegler.
Som hos andre solitære bier spesialiserer murerbiene seg gjerne om én eller noen få plantearter når de samler pollen (de er oligolektiske). Dette gjør at de er verdifulle pollinatorer for disse plantene. Som andre buksamlerbier mangler de pollenkurver på bakbeina, og transporterer pollenet festet til hår under buken, slik at aktive hunner gjerne har gul, oransje eller rødlig mage.

Systematisk inndeling 

 Ordenen vepser, (Hymenoptera)
 Gruppen stilkvepser, Apocrita
 Gruppen broddvepser, Aculeata
 Overfamilien Apoidea
 Familien bier, Apidae (i vid forstand)
 buksamlerbier, Megachilinae
 murerbier, Osmiini
 Slekten Afroheriades Peters, 1970 – 6 arter
 Slekten Ashmeadiella Cockerell, 1897 – 59 arter
 Slekten Atoposmia Cockerell, 1935 – 27 arter
 Slekten Chelostoma Latreille, 1809 – 53 arter, 13 i Europa
 Slekten Haetosmia Popov, 1952 – 3 arter, én i Europa
 Slekten Heriades Spinola, 1808 – 126 arter, 15 i Europa
 Slekten Hofferia Tkalcu, 1984 – 2 arter, begge i Europa
 Slekten Hoplitis Klug, 1807 – 350 arter, 89 i Europa
 Hoplitis claviventris – finnes i Norge 
 Slekten Noteriades Cockerell, 1931 – 10 arter
 Slekten Ochreriades Mavromoustakis, 1956 – to arter
 Slekten Osmia Panzer, 1806 – 355 arter, 126 i Europa
 Osmia aurulenta – finnes i Norge, men er sterkt truet
 hornmurerbie, Osmia bicornis
 Osmia spinulosa (Kirby, 1802) – finnes i Norge
 Osmia parietina
 Slekten Othinosmia Michener, 1943 – 12 arter
 Slekten Protosmia Ducke, 1900 – 27 arter, 11 i Europa
 Slekten Pseudoheriades Peters, 1970 – 8 arter
 Slekten Stenoheriades Tkalcu, 1984 – 11 arter, 2 i Europa
 Slekten Stenosmia Michener, 1941 – 10 arter
 Slekten Wainia Tkalcu, 1980 – 10 arter
 Xeroheriades micheneri Griswold, 1986

Referanser

Kilder 
 Fauna Europaea, utbredelsesdatabase over europeiske dyr: 
 Michener, C.D. (2000) The bees of the world. Megachilidae.

Eksterne lenker 
 
 Bilder av nordamerikanske arter:  og 

Bier